पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू में अब हिंदी पत्रकारिता में पीजी डिप्लोमा एक वर्ष का होगा। यह निर्णय शुक्रवार को हुई ईसी (एग्जिक्यूटिव काउंसिल) की बैठक में किया गया।
साथ ही यह भी तय किया गया है कि कॉलेज छात्रों की कक्षा उपस्थिति को हर माह कॉलेज वेबसाइट पर जारी करेंगे। जिससे घर पर ही अभिभावक को अपने बच्चों के विषय में जानकारी मिल सके। बैठक में 27 मई को एसी (एकेडमिक काउंसिल) की बैठक में पारित किए गए होम साइंस, इतिहास और समाजशास्त्र विषय के चार वर्षीय पाठ्यक्रम को भी मंजूरी दी गई।
वरिष्ठ अधिकारियों ने बताया कि सत्र 2013-14 से पत्रकारिता में पीजी डिप्लोमा दो वर्ष के बजाय एक वर्षीय होगा। बैठक में एनसीसी, एनएसएस, सिविल डिफेंस वर्क, प्रतिभाशाली खिलाड़ी छात्रों को उनकी परफॉरमेंस के हिसाब से क्रेडिट देने के बारे में भी निर्णय लिया गया।
इसके लिए छात्रों को डिसिप्लिन टू में सीए (करिकुलम एक्टिविटी) कोर्स के तहत इन गतिविधियों को उपलब्धि के रूप में पढ़ाया जाएगा और प्रोजेक्ट वर्क दिए जाएंगे। नए सत्र से ही छात्रों की उपस्थित हर माह के प्रथम सप्ताह में कॉलेज वेबसाइट पर अपलोड होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn